"ንዓይ ጥራይ ዘይኮነ፡ ንኹሎም ንህዝቦም ክሕግዙ ዝደልዩ ትኽልክሉ ኣለኹም፡ እንታይ ድዩ ዕላማኹም?" ብምባል ንብዙሓት ሓለፍቲ ትሓትት ምንባራ ትዛረብ። ዘቢባ ሓፍቲ ሚኒሰተር ሳልሕ መኪ ስለዝኾነት ንብዙሓት ናይ ሽዕኡ ሚኒስተራት ንኽትረኽቦም ትጽገም ዘይምንባራ ብምሕባር፡ እቲ ምስ ካልኦት ሚኒስተራት ትመላለሶ ዝነበረት ኣብ እዝኒ ሓዋ ሚኒስተር ሳልሕ መኪ ክበጽሕ ክኣለ። "መራሕትና፡ ጠንቂ'ቲ ብዝኾነ ኣሃዝ ዘይትመን ዘጋጠመ ክሳራ'ዮም" ጉዳይ ኢትዮ ኤርትራ፡ "ተሃዊኽካ ትደፍኦ ተደቢርካ ትሓፍሶ ከይኾነና" ኣፕቴክ ኣፍሪቃ፡ ብዋጋ ሓንቲ ሽምዓ ንእሽተይ ሶላር "ዘቢባ፡ ዝክኣለኪ ኩሉ ፈቲንኪ ኢኺ ካብዚ ንላዕሊ እንተቀጺልኪ ኣብ ሓደጋ ክትወድቂ ኢኺ፡ ንዓይ'ውን ኣብ ሓደጋ ከተውድቕኒ ኢኺ፡ ኣነ ንዓኺ ክሕግዘ ዝኽእለሉ መንገዲ ክኣ ዋላ ሓንቲ ኣይክህሉነ እዩ። ስለዚ ኣብዚ ምብራቃዊ ሱዳን ኣብ ዘለዉ ስደተኛታት ኪዲ ፡ ንዖኦም ሓግዚ፡ ናብዚ ገጽኪ ከይትመጺ" ከምዝበላ ዘቢባ ኣብ መጽሓፋ'ውን ዘስፊረቶ ምስ ቢቢስ ኣብ ዝገበረቶ ፃንሒት ትዛረብ። ንሕሉፍ ሂወታን ነዚ ናይ ስደተኛታት ንምሕጋዝ ዝሓለፈቶ መስናኽላትን እተዘንቱ መጽሓፍ BUILDING THE IMPOSSIBLE ንብዙሕ ዛዕባታት ዘልዓለት ኮይና፡ ብብዙሓት ፍሉጣት ሰባት ኣድናቆት ረኺባ ኣላ፤ ገላ ካብቶማ ኣብ ገበር መጽሓፋ ጦብላሕትኦም ዘስፈሩ፡ ተዓወትቲ ናይ ሰላም ኖበል ጳጳስ ዴዝሞንድ ቱቱን ፕሮፌሰር መሓምድ ዮኑስ ይርከብዎም። ዘቢባ ሸካያ ድሕሪ እዚ ምሉእ ብምሉእ ኣብ ውሽጢ ኤርትራ ዝኾነ ዓይነት ሓገዝ ንክትገብር ባይታ ከምዘየለ ብምርዳእ ናብቶም ኣብ ምብራቕ ሱዳን ዝርከቡ ኤርትራውያን ንምሕጋዝ ትልሚ ከምዝጀመረት ትሕብር። ምብርቅ ሱዳን ምስ ምዕራብ ኤርትራ ዶብ ዘሎዎ ኮይኑ፡ ካብ ቀደም ኣትሒዙ ሕድሕዱ ንግዳዊ ርክባት ዝነበሮ እዩ። ኣብ ኤርትራ መግዛእታዊ ሰንሰለታት ኣናኸረረ ኣብ ዝኸደሉ ህዝቢ ምዕራባዊ መታሕትን ከበሳን ኤርትራ ካብ ሞትን መግዝእትን ብምህዳም ናብ ምብራቅ ሱዳን ብብዝሑ ይሰደድ ነይሩ። ዘቢባ ሸካይ ክኣ ሓንቲ ካብኣቶም ኮይና፡ ነቶም ቅድሚኣ ዝኸዱ ዝረገጽዎ ረጊጻ ኣብ መዓስከራት ሸገራብ ዝርከቡ ኤርትራውያን ስደተኛታት ብዝደልይዎ ክትሕግዝ ምህቃን፡ እቲ ዝህባ ሩፍታ ክንድ'ቲ ቀዳማይ ዝሓሰበቶ ዕማም ዋላ ኣይኹን፡ ኣብ ናይ መወዳእትኡ ንከትብጽሖ ድግዲግታ ሸጥ ኣበለት። ምንጪ ስእሊ, ዘቢባ ሸካያ ሰለስተ ወሎዶ ኣብ መዓስከር ስደተኛታት "ገለ ካብቶም ኣብዚ መዓስከር ዘለዉ ኤርትራውያን ስደተኛታት ክሳብ ሰለስተ ኣርባዕተ ወለዶ ዝገበሩ ኣለዉ" ትብል ዘቢባ። "እዞም ድሒሮም ናብዚ መዓስከር ዝመጹ ንኣሽቱ ቆልዑ፡ ነቶም ኣብዚ መዓስከር ነዊሕ ዝገበሩ ብምርኣይ ተስፋ ቆሪጾም ፈቀዶ ሳህራን ሲናይን ሃጽ ኢሎም ክጠፍኡ ተገዲዶም እዮም" ብምባል ኣብ መዓስከር ስደተኛታት ሸገራብ ዘሎ ትዕዝብታ ተካፍል። ኣብቲ ቦታ ብኣካል ብምኻድ፡ ምስ ኣዴታት ብምርኻብ ንዘሎ ሕጸረት ሕክምናን ናይ ማይን ንኽትሕግዘን ኣብ ዝሓተተትሉ፡ ንደቅና ቤት ካልኣይ ደረጃ ቤት ትምህርቲ ኣስርሕልና ከምዝበላኣ ብምግላጽ፡ ነቲ ዝሓለፈ ወለዶታት ንሰን ዘይረኸበኦ ዕድል ኣብ ደቀን ክድገም ዘይምድላየን ንልባ ከምዝተንከፋ ትገልጽ። ብፍላይ ሓንቲ ኣደ ዘዕለለታ ወትሩ ኣብ ሓነጎላ ዝመላለስ ዘረባ፡ ንቲ ዕላል'ውን ቃል ብቃሉ ትዝክሮ። "ጓለይ፡ ካብ መግቢ ትገዝእለይ፡ ሰልዲ ከይውደአና ቁሩብ እሞ ንጥመ ጥራዝ ግዝእለይ ኢላትኒ ስለዚ በጃኺ እቲ ማይ ብሕቆናን ብኣድግን ክንወርድ ንኽእል ኢና ትምህርቲ ግን .
